CELEX: 
Language: fi
Date: 2019-10-10 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse säännöistä, jotka koskevat sitä, missä tapauksissa ja millä edellytyksin tiettyjä tavaroita koskevia tunnistustarkastuksia ja fyysisiä tarkastuksia voidaan suorittaa valvontapisteissä ja asiakirjatarkastuksia voidaan suorittaa etäällä rajatarkastusasemista

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Virallista valvontaa koskevassa asetuksessa (EU) 2017/625 vahvistetaan puitteet viralliselle valvonnalle ja muille virallisille toimille, joilla todennetaan elintarvikeketjua koskevan unionin lainsäädännön asianmukainen soveltaminen. Tähän sisältyy myös unioniin kolmansista maista tulevien eläinten ja tavaroiden virallinen valvonta.
            
            
               Asetuksen (EU) 2017/625 53 artiklan 1 kohdan a ja b alakohdassa siirretään komissiolle valta säätää, missä tapauksissa ja millä edellytyksin asetuksen (EU) 2017/625 47 artiklan 1 kohdassa tarkoitettujen tiettyjen kolmansista maista tulevien eläinten ja tavaroiden luokkien virallinen valvonta voidaan suorittaa muualla kuin rajatarkastusasemilla. 
            
            
               Tämän delegoidun asetuksen tarkoituksena on vahvistaa
            
            
               –erityiset säännöt, jotka koskevat nimetyssä valvontapisteessä suoritettavia tunnistustarkastuksia ja fyysisiä tarkastuksia asetuksen (EU) 2017/625 47 artiklan 1 kohdan c ja e alakohdassa tarkoitettujen kasvien, kasvituotteiden ja muiden tavaroiden sekä muiden kuin eläinperäisten elintarvikkeiden ja rehujen, joihin sovelletaan asetuksen (EU) 2017/625 47 artiklan 1 kohdan d, e ja f alakohdassa tarkoitetuissa säädöksissä säädettyjä toimenpiteitä, lähetyksille, 
            
            
               –sellaisia asiakirjatarkastuksia koskevat vaatimukset, jotka suoritetaan asetuksen (EU) 2017/625 47 artiklan 1 kohdan c alakohdassa tarkoitettujen kasvien, kasvituotteiden ja muiden tavaroiden lähetyksille etäällä rajatarkastusasemasta.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komission virallista valvontaa käsittelevää asiantuntijaryhmää (E00911) on kuultu useaan otteeseen. Merkityksellisten sidosryhmien kanssa on lisäksi järjestetty useita tapaamisia, joissa on kuvailtu ja käsitelty säädösluonnoksen keskeisiä osia.
            
            
               Epävirallisten keskustelujen pohjalta laadittiin luonnos, johon ei sisältynyt kiistanalaisia kysymyksiä. 
            
            
               Komission verkkosivuston (
               
                  https://ec.europa.eu/info/law/better-regulation/have-your-say_fi
               
               ) kautta tarjottiin mahdollisuus antaa palautetta luonnoksesta delegoiduksi asetukseksi, ja kommentteja saatiin kaksi. Ensimmäinen kommenteista koski valvontapisteitä, joissa toimivaltaiset viranomaiset voivat suorittaa tunnistustarkastuksia ja fyysisiä tarkastuksia. Tässä asetuksessa ei vahvisteta valvontapisteen määritelmää. Lisäksi jäsenvaltioiden olisi nimettävä valvontapisteitä asetuksen (EU) 2017/625 53 artiklan 2 kohdan mukaisesti. 
            
            
               Toinen kommentti koski vaatimusta antaa IMSOC:ssa erillinen yhteinen terveyttä koskeva tuloasiakirja (CHED-asiakirja) lähetyksille, jotka siirretään rajatarkastusasemilta valvontapisteeseen tunnistustarkastusten ja fyysisten tarkastusten suorittamista varten. Tämän vaatimuksen sujuvan täytäntöönpanon helpottamiseksi komissio on vahvistanut siirtymäkauden, joka jatkuu 13. joulukuuta 2023 saakka. 
            
            
               Vaikutustenarviointia ei ole tehty, sillä delegoidulla asetuksella ei odoteta olevan mitään merkittäviä kielteisiä vaikutuksia.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Oikeusperusta on asetuksen (EU) 2017/625 53 artiklan 1 kohdan a ja e alakohta.
            
            
               KOMISSION DELEGOITU ASETUS (EU) …/…,
            
            
               annettu 10.10.2019,
            
            
               Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse säännöistä, jotka koskevat sitä, missä tapauksissa ja millä edellytyksin tiettyjä tavaroita koskevia tunnistustarkastuksia ja fyysisiä tarkastuksia voidaan suorittaa valvontapisteissä ja asiakirjatarkastuksia voidaan suorittaa etäällä rajatarkastusasemista
            
            
               (ETA:n kannalta merkityksellinen teksti)
            
         
         
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (virallista valvontaa koskeva asetus)
                  1
                ja erityisesti sen 53 artiklan 1 kohdan a ja e alakohdan,
            
            
               sekä katsoo seuraavaa:
            
            
               (1)Euroopan parlamentin ja neuvoston asetuksessa (EU) 2017/625 vahvistetaan puitteet viralliselle valvonnalle ja muille virallisille toimille, jotka suoritetaan elintarvikeketjua koskevan unionin lainsäädännön noudattamisen todentamiseksi. Puitteet kattavat myös unioniin kolmansista maista tulevien eläinten ja tavaroiden virallisen valvonnan.
            
            
               (2)Jotta varmistetaan virallisen valvonnan tehokas suorittaminen ja riskien asianmukainen valvonta, rajatarkastusaseman toimivaltaisten viranomaisten olisi voitava tietyin edellytyksin sallia asetuksen (EU) 2017/625 47 artiklan 1 kohdan c ja e alakohdassa tarkoitettujen kasvien, kasvituotteiden ja muiden tavaroiden tunnistustarkastusten ja fyysisten tarkastusten suorittaminen muussa valvontapisteessä kuin rajatarkastusasemalla. 
            
            
               (3)Tämän pitäisi koskea samoista syistä myös muiden kuin eläinperäisten elintarvikkeiden ja rehujen lähetyksiä, joihin sovelletaan kyseisen asetuksen 47 artiklan 1 kohdan d, e ja f alakohdassa tarkoitetuissa säädöksissä säädettyjä toimenpiteitä. 
            
            
               (4)Komission asetuksissa (EY) N:o 669/2009
                  2
                ja (EU) N:o 884/2014
                  3
                säädetään muun muassa säännöistä, jotka koskevat niiden soveltamisalaan kuuluvien muiden kuin eläinperäisten elintarvikkeiden ja rehujen lähetysten tunnistustarkastusten ja fyysisten tarkastusten suorittamista muussa valvontapisteessä kuin nimetyssä saapumispaikassa. Asetuksessa (EU) N:o 884/2014 säädetään erityisesti edellytyksistä, jotka koskevat luvan antamista lähetyksen siirtoon nimettyyn tuontipaikkaan tunnistustarkastusten ja fyysisten tarkastusten suorittamista varten, säännöistä, jotka koskevat asiakirjoja, joiden on seurattava lähetyksen mukana nimettyyn tuontipaikkaan, nimettyjen saapumispaikkojen toimivaltaisille viranomaisille ja lähetyksestä vastaaville toimijoille asetetuista tiedonantovelvollisuuksista sekä säännöistä, joita sovelletaan, jos toimija päättää vaihtaa nimetyn tuontipaikan sen jälkeen, kun lähetys on poistunut nimetystä saapumispaikasta. Kyseiset asetukset kumotaan 14 päivästä joulukuuta 2019, ja edellä mainitut säännökset olisi korvattava tällä asetuksella. Jotta varmistetaan virallisen valvonnan tuloksellinen suorittaminen ja lähetysten asianmukainen jäljitettävyys, tässä asetuksessa vahvistetuissa säännöissä olisi myös hyödynnettävä täysimääräisesti virallisen valvonnan tiedonhallintajärjestelmän, jäljempänä ’IMSOC’, tai olemassa olevien kansallisten järjestelmien tarjoamia mahdollisuuksia vaihtaa tietoja virallisesta valvonnasta ja jäljittää lähetyksiä.
            
            
               (5)Rajatarkastusaseman toimivaltaisten viranomaisten olisi toimijan pyynnöstä sallittava tietyin edellytyksin tavaralähetyksen siirtäminen muuhun valvontapisteeseen kuin kyseistä tavaraluokkaa varten nimetylle rajatarkastusasemalle. Tällaisessa tapauksessa toimijan olisi toimitettava toimivaltaisille viranomaisille sen valvontapisteen, johon lähetys olisi siirrettävä, nimi ja yhdennetyn eläinlääkinnällisen tietojärjestelmän (Traces) koodi. 
            
            
               (6)Siinä määrin kuin se on tarpeen vaikuttavien tunnistustarkastusten ja fyysisten tarkastusten suorittamiseksi rajatarkastusaseman toimivaltaisten viranomaisten olisi voitava pyytää toimijaa siirtämään tavarat muuhun valvontapisteeseen kuin rajatarkastusasemalle. Tällaisissa tapauksissa rajatarkastusaseman toimivaltaisten viranomaisten olisi saatava toimijan suostumus ennen kuin se hyväksyy siirron valvontapisteeseen. Toimijan suostumus on tarpeellinen, kun otetaan huomioon toimijalle kuljetuksesta aiheutuvat kustannukset tai jotta voidaan välttyä tilanteilta, joissa herkästi pilaantuvia tavaroita sisältäviä lähetyksiä siirrettäisiin valvontapisteeseen, joka ei sijaitse asianmukaisen matkan päässä rajatarkastusasemasta. 
            
            
               (7)Kasvien terveyteen tai kansanterveyteen kohdistuvien riskien rajoittamiseksi olisi sallittava kasvien, kasvituotteiden ja muiden tavaroiden sekä muiden kuin eläinperäisten rehujen ja elintarvikkeiden lähetysten siirtäminen valvontapisteeseen rajatarkastusasemalla asiakirjatarkastuksista saadun tyydyttävän tuloksen perusteella. 
            
            
               (8)Lähetysten jäljitettävyyden varmistamiseksi valvontapisteen toimivaltaisten viranomaisten olisi ilmoitettava rajatarkastusaseman toimivaltaisille viranomaisille lähetyksen saapumisesta. Jos tällaisia tietoja ei anneta, rajatarkastusaseman toimivaltaisten viranomaisten olisi tarkistettava valvontapisteen toimivaltaisilta viranomaisilta, onko lähetys saapunut valvontapisteeseen, ja jos tarkistuksesta käy ilmi, että lähetys ei ole saapunut, niiden olisi ilmoitettava asiasta asetuksen (EU) 2017/625 75 artiklan 1 kohdassa tarkoitetuille tulliviranomaisille ja muille viranomaisille ja tehtävä lisätutkimuksia lähetyksen tosiasiallisen sijainnin määrittämiseksi. 
            
            
               (9)Jotta toimivaltaiset viranomaiset voisivat suorittaa tehokkaat kasvien, kasvituotteiden ja muiden tavaroiden lähetysten tunnistustarkastukset ja fyysiset tarkastukset, nämä lähetykset olisi siirrettävä rajatarkastusasemalta valvontapisteeseen. Siirto olisi tehtävä tavalla, josta ei aiheudu saastumista tai tartuntaa toisille kasveille, kasvituotteille tai muille tavaroille. Tästä syystä toimijoiden olisi varmistettava, että pakkaus tai kuljetusväline on suljettu tai sinetöity valvontapisteeseen siirron aikana. Tietyissä tapauksissa toimivaltaisten viranomaisten olisi tiettyjen edellytysten täyttyessä voitava sallia havupuista saatavan puutavaran lähetysten pakkausten tai kuljetusvälineiden jättäminen auki tai sinetöimättä siksi aikaa, kun ne kuljetetaan rajatarkastusasemalta valvontapisteeseen. Tällaisissa tapauksissa lähetysten sisältämä havupuista saatu puutavara olisi oltava kasvatettu tai tuotettu sellaisen kolmannen maan maantieteellisellä alueella, jolla on maaraja sen jäsenvaltion kanssa, josta asianomainen toimivaltainen viranomainen on vastuussa, ja tässä nimenomaisessa kolmannessa maassa ja jäsenvaltiossa tiedetään puutavaran osalta olevan sama kasvinterveydellinen tilanne.
            
            
               (10)Tehokkaan virallisen valvonnan järjestämiseksi toimivaltaisten viranomaisten, myös niiden tulliviranomaisten, joille jäsenvaltio on siirtänyt vastuun virallisen valvonnan suorittamisesta, tai muun valvontapisteen kuin rajatarkastusaseman toimivaltaisten viranomaisten, olisi voitava suorittaa asiakirjatarkastuksia etäällä rajatarkastusasemasta. 
            
            
               (11)Jotta varmistetaan virallisen valvonnan tehokas suorittaminen muussa unionin saapumispaikassa kuin rajatarkastusasemalla, toimivaltaisten viranomaisten, mukaan lukien tulliviranomaiset, joille jäsenvaltio on siirtänyt vastuun virallisen valvonnan suorittamisesta, olisi voitava suorittaa asiakirjatarkastuksia sellaisten kasvien, kasvituotteiden ja muiden tavaroiden lähetyksille, joihin sovelletaan asetuksessa (EY) N:o 1756/2004
                  4
                säädettyä harvennettua tarkastuskäytäntöä. 
            
            
               (12)Komission päätöksessä 2010/313/EU
                  5
                annetaan lupa tehdä asetuksen (EY) N:o 669/2009 mukaisia fyysisiä tarkastuksia hyväksytyissä elintarvike- ja rehualan toimijoiden tiloissa Kyproksessa. Samalla tavoin komission päätöksessä 2010/458/EU
                  6
                annetaan lupa tehdä asetuksen (EY) N:o 669/2009 mukaisia fyysisiä tarkastuksia hyväksytyissä elintarvike- ja rehualan toimijoiden tiloissa Maltalla. Koska tätä asetusta sovelletaan kyseisten päätösten soveltamisalaan kuuluviin alueisiin, on aiheellista kumota päätökset 2010/313/EU ja 2010/458/EU tämän asetuksen soveltamispäivästä alkaen. 
            
            
               (13)Koska asetusta (EU) 2017/625 sovelletaan 14 päivästä joulukuuta 2019, myös tätä asetusta olisi johdonmukaisuuden ja oikeusvarmuuden vuoksi sovellettava kyseisestä päivästä. Asetuksen (EU) 2017/625 165 artiklan 4 kohdan mukaisesti sen 53 artiklan 1 kohdan e alakohdan nojalla säädettyjen sääntöjen soveltaminen siltä osin kuin on kyse saman asetuksen 47 artiklan 1 kohdan c alakohdassa tarkoitettujen kasvien, kasvituotteiden ja muiden tavaroiden lähetyksistä, voi alkaa vasta, kun niiden hyväksymisestä on kulunut vähintään 12 kuukautta. Tästä syystä direktiivin 2000/29/EY
                  7
                vastaavia säännöksiä koskevia siirtymätoimenpiteitä olisi tarpeen soveltaa 13 päivään joulukuuta 2020 asti. Tämä yhden vuoden siirtymäkausi on tarpeen, jotta toimijoille ja toimivaltaisille viranomaisille annetaan lisäaikaa erityisten vaatimusten panemiseen täytäntöön. 
            
            
               (14)Koska tätä asetusta sovelletaan asetuksen (EU) 2017/625 47 artiklan 1 kohdan c alakohdassa tarkoitettuja kasveja, kasvituotteita ja muita tavaroita koskevan komission direktiivin 2004/103/EY
                  8
                soveltamisalaan kuuluviin aloihin, kyseinen direktiivi on aiheellista kumota 14 päivästä joulukuuta 2020.
            
            
               ON HYVÄKSYNYT TÄMÄN ASETUKSEN:
            
            
               1 artikla
               Kohde
            
         
         
            
               1.Tässä asetuksessa vahvistetaan säännöt siitä, missä tapauksissa ja millä edellytyksin toimivaltaiset viranomaiset voivat suorittaa
            
            
               a)seuraavien tuotteiden tunnistustarkastuksia ja fyysisiä tarkastuksia muussa valvontapisteessä kuin rajatarkastusasemalla:
            
            
               i)Euroopan parlamentin ja neuvoston asetuksen (EU) 2016/2031
                  9
                72 artiklan 1 kohdassa ja 74 artiklan 1 kohdassa tarkoitettujen kasvien, kasvituotteiden ja muiden tavaroiden lähetykset sekä sellaisten kasvien, kasvituotteiden ja muiden tavaroiden lähetykset, joihin sovelletaan asetuksen (EU) 2016/2031 28 artiklan 1 kohdan, 30 artiklan 1 kohdan, 40 artiklan 3 kohdan, 41 artiklan 3 kohdan, 49 artiklan 1 kohdan, 53 artiklan 3 kohdan ja 54 artiklan 3 kohdan mukaisesti annetuissa säädöksissä säädettyä kiireellistä toimenpidettä; 
            
            
               ii)muiden kuin eläinperäisten elintarvikkeiden ja rehujen lähetykset, joihin sovelletaan asetuksen (EU) 2017/625 47 artiklan 1 kohdan d, e ja f alakohdassa tarkoitetuissa säädöksissä säädettyjä toimenpiteitä; 
            
            
               b)asetuksen (EU) 2016/2031 72 artiklan 1 kohdassa ja 74 artiklan 1 kohdassa tarkoitettujen kasvien, kasvituotteiden ja muiden tavaroiden lähetysten asiakirjatarkastuksia etäällä rajatarkastusasemasta.
            
            
               2.Toimivaltaisten viranomaisten, jotka sijaitsevat etäällä rajatarkastusasemasta tai muussa valvontapisteessä kuin rajatarkastusasemalla ja unionin saapumispaikassa, on toteutettava asiakirjatarkastusten, tunnistustarkastusten ja fyysisten tarkastusten aikana ja niiden jälkeen toimia virallisen valvonnan kohteena rajatarkastusasemilla olevia eläimiä ja tavaroita koskevien asiakirjatarkastusten, tunnistustarkastusten ja fyysisten tarkastusten aikana ja niiden jälkeen toteutettavia toimia koskevista yksityiskohtaisista säännöistä annetun komission täytäntöönpanoasetuksen (EU) XXX/2019 [C(2019)7002] mukaisesti.
            
            
               I luku
               
                  Muissa valvontapisteissä kuin rajatarkastusasemilla suoritettavat tunnistustarkastukset ja fyysiset tarkastukset
            
            
               2 artikla
               Edellytykset tunnistustarkastusten ja fyysisten tarkastusten suorittamiseksi muussa valvontapisteessä kuin rajatarkastusasemalla
            
            
               1.Tunnistustarkastukset ja fyysiset tarkastukset voidaan suorittaa muussa valvontapisteessä kuin rajatarkastusasemalla, jos seuraavat edellytykset täyttyvät:
            
            
               a)toimija siinä yhteydessä, kun tämä antaa ennakkoilmoituksen asetuksen (EU) 2017/625 56 artiklan 3 kohdan a alakohdan mukaisesti, tai rajatarkastusaseman toimivaltainen viranomainen on ilmoittanut yhteisessä terveyttä koskevassa tuloasiakirjassa, jäljempänä ’CHED-asiakirjassa’, valvontapisteen, jossa tunnistustarkastukset ja fyysiset tarkastukset on määrä suorittaa; 
            
            
               b)rajatarkastusaseman toimivaltaisten viranomaisten suorittamien asiakirjatarkastusten tulokset ovat tyydyttävät;
            
            
               c)rajatarkastusaseman toimivaltaiset viranomaiset ovat kirjanneet CHED-asiakirjaan lähetyksen siirtämiselle valvontapisteeseen antamansa luvan;
            
            
               d)ennen kuin lähetys lähtee rajatarkastusasemalta, toimija on ilmoittanut sen valvontapisteen toimivaltaisille viranomaisille, jossa tunnistustarkastukset ja fyysiset tarkastukset on määrä suorittaa, lähetyksen arvioidun saapumisajan ja kuljetusvälineen täyttämällä ja toimittamalla erillisen CHED-asiakirjan virallisen valvonnan tiedonhallintajärjestelmään, jäljempänä ’IMSOC’;
            
            
               e)toimija on kuljettanut lähetyksen rajatarkastusasemalta valvontapisteeseen tullivalvonnassa purkamatta tavaroita kuljetuksen aikana; 
            
            
               f)toimija on varmistanut, että lähetyksen mukana on valvontapisteeseen tultaessa c alakohdassa tarkoitetun CHED-asiakirjan jäljennös paperilla tai sähköisessä muodossa;
            
            
               g)toimija on varmistanut, että 
            
            
               i)asetuksen (EU) 2016/2031 72 artiklan 1 kohdassa ja 74 artiklan 1 kohdassa tarkoitettujen kasvien, kasvituotteiden ja muiden tavaroiden lähetysten sekä sellaisten kasvien, kasvituotteiden ja muiden tavaroiden lähetysten, joihin sovelletaan asetuksen (EU) 2016/2031 28 artiklan 1 kohdan, 30 artiklan 1 kohdan, 40 artiklan 3 kohdan, 41 artiklan 3 kohdan, 49 artiklan 1 kohdan, 53 artiklan 3 kohdan ja 54 artiklan 3 kohdan mukaisesti annetuissa säädöksissä säädettyä kiireellistä toimenpidettä, sekä asetuksen (EU) 2017/625 47 artiklan 1 kohdan e ja f alakohdassa tarkoitettujen muiden kuin eläinperäisten elintarvikkeiden ja rehujen lähetysten mukana on valvontapisteeseen tultaessa asetuksen (EU) 2017/625 50 artiklan 1 kohdassa tarkoitetuista virallisista todistuksista oikeaksi todistettu jäljennös, joka on annettu mainitun asetuksen 50 artiklan 2 kohdan mukaisesti; 
            
            
               ii)sellaisten muiden kuin eläinperäisten elintarvikkeiden ja rehujen lähetysten, joihin sovelletaan asetuksen (EU) 2017/625 47 artiklan 1 kohdan e ja f alakohdassa tarkoitetuissa säädöksissä säädettyjä toimenpiteitä, mukana on valvontapisteeseen tultaessa kolmannen maan toimivaltaisten viranomaisten suorittaman laboratorioanalyysin tuloksista oikeaksi todistettu jäljennös, joka on annettu mainitun asetuksen 50 artiklan 2 kohdan mukaisesti, 
            
            
               h)toimija on ilmoittanut c alakohdassa tarkoitetun CHED-asiakirjan viitenumeron tulliviranomaisille lähetyksen valvontapisteeseen siirtämistä varten toimitetussa tulli-ilmoituksessa ja pitänyt kyseisen CHED-asiakirjan jäljennöksen tulliviranomaisten käytettävissä Euroopan parlamentin ja neuvoston asetuksen (EU) N:o 952/2013
                  10
                163 artiklassa tarkoitetun mukaisesti.
            
            
               2.Lähetyksen mukana seuraavaa 1 kohdan g alakohdan i ja ii alakohdassa tarkoitettua oikeaksi todistettua jäljennöstä koskevaa vaatimusta ei sovelleta, jos kolmannen maan toimivaltaiset viranomaiset ovat toimittaneet IMSOC:iin asianomaiset viralliset todistukset tai laboratorioanalyysin tulokset tai jos toimija on ladannut ne IMSOC:iin ja rajatarkastusaseman toimivaltaiset viranomaiset ovat tarkastaneet, että ne vastaavat alkuperäisiä todistuksia tai laboratorioanalyysien tuloksia.
            
         
         
            
               3.Jos jäsenvaltion toimivaltainen viranomainen hallinnoi olemassa olevaa kansallista järjestelmää, johon kirjataan asiakirjatarkastusten, tunnistustarkastusten ja fyysisten tarkastusten tulokset, 1 kohdan d ja h alakohtaa ei sovelleta rajatarkastusasemalta samassa jäsenvaltiossa sijaitsevaan valvontapisteeseen lähteviin lähetyksiin edellyttäen, että seuraavat vaatimukset täyttyvät: 
            
            
               a)tiedot lähetyksen arvioidusta saapumisajasta valvontapisteeseen ja kuljetusvälineen tyypistä ovat saatavilla olemassa olevassa kansallisessa järjestelmässä; 
            
            
               b)olemassa oleva kansallinen järjestelmä täyttää seuraavat edellytykset: 
            
            
               i)sillä varmistetaan, että tulliviranomaiset ja toimija saavat ajoissa tiedon 1 kohdan c alakohdassa tarkoitetusta luvasta ja rajatarkastusaseman toimivaltaiset viranomaiset tiedon lähetyksen saapumisesta valvontapisteeseen, 
            
            
               ii)se vaihtaa sähköisiä tietoja IMSOC:n kanssa, mukaan lukien tiedot lähetysten hylkäämisestä ja tiedot, jotka mahdollistavat kunkin lähetyksen selkeän tunnistamisen, eli esimerkiksi yksilöllisen viitenumeron, 
            
            
               iii)sillä varmistetaan, että 1 kohdan c alakohdassa tarkoitettu CHED-asiakirjan täyttäminen loppuun voi tapahtua vasta sähköisen tietojenvaihdon ja IMSOC:n antaman vahvistuksen jälkeen.
            
            
               3 artikla
               Muussa valvontapisteessä kuin rajatarkastusasemalla muiden kuin eläinperäisten elintarvikkeiden ja rehujen lähetyksille suoritettavat tunnistustarkastukset ja fyysiset tarkastukset
            
            
               1.Toimivaltaiset viranomaiset voivat suorittaa muiden kuin eläinperäisten elintarvikkeiden ja rehujen lähetyksille, joihin sovelletaan asetuksen (EU) 2017/625 47 artiklan 1 kohdan d, e ja f alakohdassa tarkoitetuissa säädöksissä säädettyjä toimenpiteitä, tunnistustarkastuksia ja fyysisiä tarkastuksia muussa valvontapisteessä kuin rajatarkastusasemalla, jos jompikumpi seuraavista toteutuu:
            
            
               a)lähetyksestä vastaava toimija on pyytänyt rajatarkastusaseman toimivaltaisilta viranomaisilta, että tunnistustarkastukset ja fyysiset tarkastukset suoritetaan valvontapisteessä, joka on nimetty tällaisen lähetyksen sisältämää tavaraluokkaa varten, ja rajatarkastusaseman toimivaltaiset viranomaiset antavat luvan lähetyksen siirrolle kyseiseen valvontapisteeseen; 
            
            
               b)rajatarkastusaseman toimivaltaiset viranomaiset ovat päättäneet, että tunnistustarkastukset ja fyysiset tarkastukset suoritetaan valvontapisteessä, joka on nimetty tällaisen lähetyksen sisältämää tavaraluokkaa varten, eikä toimija vastusta tätä päätöstä. 
            
            
               2.Rajatarkastusaseman toimivaltaisten viranomaisten on suoritettava 1 kohdassa tarkoitetut tunnistustarkastukset ja fyysiset tarkastukset, jos jompikumpi seuraavista toteutuu:
            
            
               a)rajatarkastusaseman toimivaltainen viranomainen ei ole antanut 1 kohdan a alakohdassa tarkoitettua lupaa, 
            
            
               b)toimija vastustaa päätöstä siirtää lähetys 1 kohdan b alakohdassa tarkoitettuun valvontapisteeseen. 
            
            
               4 artikla
               Muussa valvontapisteessä kuin rajatarkastusasemalla kasvien, kasvituotteiden ja muiden tavaroiden lähetyksille suoritettavat tunnistustarkastukset ja fyysiset tarkastukset
            
            
               1.Toimivaltaiset viranomaiset voivat suorittaa tunnistustarkastukset ja fyysiset tarkastukset muussa valvontapisteessä kuin rajatarkastusasemalla seuraaville lähetyksille:
            
            
               a)asetuksen (EU) 2016/2031 72 artiklan 1 kohdassa ja 74 artiklan 1 kohdassa tarkoitetut kasvit, kasvituotteet ja muut tavarat,
            
            
               b)kasvit, kasvituotteet ja muut tavarat, joihin sovelletaan asetuksen (EU) 2016/2031 28 artiklan 1 kohdan, 30 artiklan 1 kohdan, 40 artiklan 3 kohdan, 41 artiklan 3 kohdan, 49 artiklan 1 kohdan, 53 artiklan 3 kohdan ja 54 artiklan 3 kohdan mukaisesti annetuissa säädöksissä säädettyä kiireellistä toimenpidettä.
            
            
               2.Toimivaltaiset viranomaiset voivat suorittaa 1 kohdassa tarkoitetut tunnistustarkastukset ja fyysiset tarkastukset muussa valvontapisteessä kuin rajatarkastusasemalla, jos jompikumpi seuraavista toteutuu:
            
            
               a)lähetyksestä vastaava toimija on pyytänyt rajatarkastusaseman toimivaltaisilta viranomaisilta, että tunnistustarkastukset ja fyysiset tarkastukset suoritetaan valvontapisteessä, joka on nimetty tällaisen lähetyksen sisältämää tavaraluokkaa varten, ja rajatarkastusaseman toimivaltaiset viranomaiset antavat luvan lähetyksen siirrolle kyseiseen valvontapisteeseen; 
            
            
               b)rajatarkastusaseman toimivaltaiset viranomaiset ovat päättäneet, että tunnistustarkastukset ja fyysiset tarkastukset suoritetaan valvontapisteessä, joka on nimetty tällaisen lähetyksen sisältämää tavaraluokkaa varten, eikä toimija vastusta tätä päätöstä. 
            
         
         
            
               3.Rajatarkastusaseman toimivaltaisten viranomaisten on suoritettava 1 kohdassa tarkoitetut tunnistustarkastukset ja fyysiset tarkastukset, jos jompikumpi seuraavista toteutuu:
            
            
               a)rajatarkastusaseman toimivaltainen viranomainen ei ole antanut 2 kohdan a alakohdassa tarkoitettua lupaa, 
            
            
               b)toimija vastustaa päätöstä siirtää lähetys 2 kohdan b alakohdassa tarkoitettuun valvontapisteeseen. 
            
            
               5 artikla
               Erityisedellytykset kasvien, kasvituotteiden ja muiden tavaroiden lähetysten tunnistustarkastusten ja fyysisten tarkastusten suorittamiseksi muussa valvontapisteessä kuin rajatarkastusasemalla
            
            
               1.Edellä 4 artiklan 1 kohdassa tarkoitettujen lähetysten tunnistustarkastukset ja fyysiset tarkastukset voidaan suorittaa valvontapisteessä edellyttäen, että toimija on varmistanut, että lähetysten pakkaus tai kuljetusväline on suljettu tai sinetöity siten, että niistä ei voi valvontapisteeseen siirtämisen aikana aiheutua toisille kasveille, kasvituotteille tai muille tavaroille sellaisten tuhoojien aiheuttamaa saastumista tai tartuntaa, jotka sisältyvät asetuksen (EU) 2016/2031 5 artiklan 2 kohdassa tarkoitettuun unionikaranteenituhoojien luetteloon tai jotka ovat sen 30 artiklan 1 kohdassa tarkoitettuja säänneltyjä muita kuin unionikaranteenituhoojia tai – kun on kyse suoja-alueista – mainitun asetuksen 32 artiklan 3 kohdan mukaisesti vahvistettuun luetteloon sisältyvien asianomaisten tuhoojien aiheuttamaa saastumista tai tartuntaa.
            
            
               2.Poiketen siitä, mitä 1 kohdassa säädetään, saapumisrajatarkastusaseman toimivaltaiset viranomaiset voivat sallia, että kasvien, kasvituotteiden ja muiden tavaroiden lähetysten pakkausta tai kuljetusvälinettä ei suljeta tai sinetöidä, jos seuraavat edellytykset täyttyvät:
            
            
               a)lähetys koostuu sellaisista havupuista saatavasta puutavarasta, jotka on kasvatettu tai tuotettu sellaisen kolmannen maan maantieteellisellä alueella, jolla on maaraja sen jäsenvaltion kanssa, josta toimivaltainen viranomainen on vastuussa, ja tässä nimenomaisessa kolmannessa maassa ja jäsenvaltiossa tiedetään puutavaran osalta olevan sama kasvinterveydellinen tilanne, 
            
            
               b)havupuista saatavan puutavaran lähetykset kuljetetaan valvontapisteeseen, joka sijaitsee samassa jäsenvaltiossa kuin saapumisrajatarkastusasema, 
            
            
               c)havupuista saatavan puutavaran lähetykset eivät valvontapisteeseen kuljettamisen aikana aiheuta erityistä riskiä unionikaranteenituhoojien tai tuhoojien, joihin sovelletaan asetuksen (EU) 2016/2031 30 artiklan 1 kohdan nojalla hyväksyttyjä toimenpiteitä, leviämisestä, 
            
            
               d)ennen poistumista kyseisen jäsenvaltion alueelta toimivaltainen viranomainen varmistaa, että tällainen puutavara käsitellään siten, että se ei aiheuta kasvinterveysriskiä. 
            
            
               3.Jäsenvaltioiden, jotka hyödyntävät 2 kohdassa tarkoitettuja säännöksiä, on
            
            
               a)ilmoitettava komissiolle ja muille jäsenvaltioille kyseisestä kolmannen maan alueesta ja tämän alueen kasvinterveydellisestä tilanteesta; 
            
            
               b)toimitettava vuosittain kertomus, jossa esitetään kyseisen havupuista saatavan puutavaran osalta suoritetun virallisen valvonnan volyymi ja tulokset.
            
            
               6 artikla
               Tunnistustarkastusten ja fyysisten tarkastusten jälkeen toteutettavat toimet muussa valvontapisteessä kuin rajatarkastusasemalla
            
            
               1.Sen jälkeen kun rajatarkastusaseman toimivaltaiset viranomaiset ovat antaneet luvan siirtää lähetys CHED-asiakirjassa ilmoitettuun valvontapisteeseen tai päättäneet tästä, lähetyksestä vastaava toimija ei saa esittää lähetystä tunnistustarkastuksia ja fyysisiä tarkastuksia varten muuhun valvontapisteeseen kuin siihen, joka ilmoitetaan CHED-asiakirjassa, paitsi jos rajatarkastusaseman toimivaltaiset viranomaiset sallivat lähetyksen siirron toiseen valvontapisteeseen 3 artiklan 1 kohdan a alakohdan ja 4 artiklan 2 kohdan a alakohdan mukaisesti. 
            
            
               2.Valvontapisteen toimivaltaisten viranomaisten on vahvistettava lähetyksen saapuminen rajatarkastusaseman toimivaltaisille viranomaisille täyttämällä IMSOC:ssa loppuun 2 artiklan 1 kohdan a alakohdassa tarkoitettu CHED-asiakirja.
            
            
               3.Valvontapisteen toimivaltaisten viranomaisten on täytettävä loppuun erillinen CHED-asiakirja, jota tarkoitetaan 2 artiklan 1 kohdan d alakohdassa, tai 2 artiklan 3 kohtaa sovellettaessa CHED-asiakirja, jota tarkoitetaan 2 artiklan 1 kohdan c alakohdassa, merkitsemällä siihen tunnistustarkastusten ja fyysisten tarkastusten tulokset sekä mahdollinen asetuksen (EU) 2017/625 55 artiklan mukaisesti tehty lähetystä koskeva päätös.
            
            
               4.Toimijan on annettava 3 kohdassa tarkoitetun loppuun täytetyn CHED-asiakirjan viitenumero tulli-ilmoituksessa, joka annetaan tulliviranomaisille lähetyksen yhteydessä, ja pidettävä kyseisen CHED-asiakirjan jäljennös tulliviranomaisten käytettävissä asetuksen (EU) N:o 952/2013 163 artiklassa tarkoitettuna täydentävänä asiakirjana.
            
            
               5.Jos rajatarkastusaseman toimivaltaiset viranomaiset eivät ole saaneet valvontapisteen toimivaltaisilta viranomaisilta vahvistusta lähetyksen saapumisesta 15 päivän kuluessa siitä, kun lähetyksen siirtämiseen valvontapisteeseen annettiin lupa, niiden on 
            
            
               a)tarkistettava valvontapisteen toimivaltaisilta viranomaisilta, onko lähetys saapunut valvontapisteeseen;
            
         
         
            
               b)jos a alakohdassa säädetystä tarkistuksesta käy ilmi, että lähetys ei ole saapunut valvontapisteeseen, ilmoitettava asetuksen (EU) 2017/625 75 artiklan 1 kohdassa tarkoitetuille tulliviranomaisille ja muille viranomaisille, etteivät ne ole saaneet vahvistusta lähetyksen saapumisesta määräpaikkaan; 
            
            
               c)tehtävä lisätutkimuksia tavaroiden tosiasiallisen sijainnin määrittämiseksi yhteistyössä asetuksen (EU) 2017/625 75 artiklan 1 kohdassa tarkoitettujen tulliviranomaisten ja muiden viranomaisten kanssa.
            
            
               II luku
            
            
               Etäällä rajatarkastusasemasta suoritettavat asiakirjatarkastukset
            
            
               7 artikla
               Kasvien, kasvituotteiden ja muiden tavaroiden lähetyksille etäällä rajatarkastusasemasta suoritettavat asiakirjatarkastukset
            
            
               Asetuksen (EU) 2017/625 47 artiklan 1 kohdan c alakohdassa tarkoitettujen unioniin tulevien kasvien, kasvituotteiden ja muiden tavaroiden lähetysten asiakirjatarkastukset voi suorittaa jompikumpi seuraavista: 
            
            
               a)jos lähetykset saapuvat rajatarkastusasemalle, toimivaltaiset viranomaiset, jotka sijaitsevat etäällä kyseisestä rajatarkastusasemasta tai muussa valvontapisteessä kuin rajatarkastusasemalla, edellyttäen, että ne sijaitsevat samassa jäsenvaltiossa kuin lähetyksen saapumisrajatarkastusasema; 
            
            
               b)jos lähetyksiin sovelletaan asetuksen (EU) 2017/625 1 artiklan 2 kohdan g alakohdassa tarkoitetuissa säännöissä vahvistettua harvennettua tarkastuskäytäntöä ja ne saapuvat muuhun saapumispaikkaan kuin rajatarkastusasemalle, unionin saapumispaikan toimivaltaiset viranomaiset.
            
            
               8 artikla
               Edellytykset kasvien, kasvituotteiden ja muiden tavaroiden lähetysten asiakirjatarkastusten suorittamiseksi etäällä rajatarkastusasemasta
            
            
               1.Edellä 7 artiklassa tarkoitettujen asiakirjatarkastusten suorittamisen on täytettävä seuraavat edellytykset:
            
            
               a)edellä 7 artiklassa tarkoitettujen toimivaltaisten viranomaisten on suoritettava asiakirjatarkastukset seuraaville:
            
            
               i)lähetyksen saapumisrajatarkastusaseman toimivaltaisten viranomaisten IMSOC:iin lataamat viralliset todistukset ja laboratoriotestien tulokset, 
            
            
               ii)toimijan IMSOC:iin lataamat viralliset todistukset ja laboratoriotestien tulokset, jos rajatarkastusaseman toimivaltaiset viranomaiset ovat tarkastaneet, että ne vastaavat alkuperäisiä todistuksia tai laboratoriotestien tuloksia, 
            
            
               iii)kolmansien maiden toimivaltaisten viranomaisten IMSOC:iin toimittamat viralliset todistukset ja laboratoriotestien tulokset, tai 
            
            
               iv)alkuperäiset viralliset todistukset, kun 7 artiklassa tarkoitetut toimivaltaiset viranomaiset ovat osa komission täytäntöönpanoasetuksen (EU) 2019/1012
                  11
                4 artiklan 2 kohdassa tarkoitettua nimettyä rajatarkastusasemaa;
            
            
               b)toimija ei saa kuljettaa lähetystä rajatarkastusasemalta valvontapisteeseen tunnistustarkastuksia ja fyysisiä tarkastuksia varten ennen kuin 7 artiklassa tarkoitetut toimivaltaiset viranomaiset ovat ilmoittaneet rajatarkastusaseman toimivaltaisille viranomaisille asiakirjatarkastusten tyydyttävistä tuloksista. 
            
            
               2.Jos toimijan on määrä kuljettaa kasvien, kasvituotteiden ja muiden tavaroiden lähetys valvontapisteeseen tunnistustarkastusten ja fyysisten tarkastusten suorittamista varten, sovelletaan 2, 4 ja 5 artiklaa.
            
            
               3.Toimija voi kuljettaa kasvien, kasvituotteiden ja muiden tavaroiden lähetyksen rajatarkastusasemalta valvontapisteeseen asiakirjatarkastusten suorittamista varten edellyttäen, että valvontapiste on saman toimivaltaisen viranomaisen valvonnassa kuin rajatarkastusasema. 
            
            
               III luku
            
            
               Loppusäännökset
            
         
         
            
               9 artikla
               Kumoamiset
            
            
               1.Kumotaan komission direktiivi 2004/103/EY 14 päivästä joulukuuta 2020 alkaen. 
            
            
               2.Kumotaan komission päätökset 2010/313/EU ja 2010/458/EU 14 päivästä joulukuuta 2019 alkaen. 
            
            
               10 artikla
               Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 14 päivästä joulukuuta 2019. 
            
            
               Edellä olevaa 4 artiklan 1 kohdan a alakohtaa, 7 artiklaa ja 8 artiklaa sovelletaan 14 päivästä joulukuuta 2020. 
            
            
               Edellä olevaa 2 artiklan 3 kohtaa sovelletaan 13 päivään joulukuuta 2023 saakka. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 10.10.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 95, 7.4.2017, s. 1.
               
               
                  
                     (2)
                  
                        Komission asetus (EY) N:o 669/2009, annettu 24 päivänä heinäkuuta 2009, Euroopan parlamentin ja neuvoston asetuksen (EY) N:o 882/2004 täytäntöönpanosta tiettyjen muiden kuin eläinperäisten rehujen ja elintarvikkeiden tuontia koskevan tehostetun virallisen valvonnan osalta ja päätöksen 2006/504/EY muuttamisesta (EUVL L 194, 25.7.2009, s. 11). 
               
               
                  
                     (3)
                  
                        Komission täytäntöönpanoasetus (EU) N:o 884/2014, annettu 13 päivänä elokuuta 2014, tietyistä kolmansista maista tulevien tiettyjen rehujen ja elintarvikkeiden tuonnissa aflatoksiinipitoisuusriskin vuoksi käyttöön otettavista erityisehdoista ja asetuksen (EY) N:o 1152/2009 kumoamisesta (EUVL L 242, 14.8.2014, s. 4).
               
               
                  
                     (4)
                  
                        Komission asetus (EY) N:o 1756/2004, annettu 11 päivänä lokakuuta 2004, tietyille neuvoston direktiivin 2000/29/EY liitteessä V olevassa B osassa luetelluille kasveille, kasvituotteille ja muille tavaroille tehtävien kasvien terveystarkastuksien vähentämiseen tarvittaviin todisteisiin sekä vähentämisen tyyppiä ja tasoa koskeviin kriteereihin sovellettavista yksityiskohtaisista edellytyksistä (EUVL L 313, 12.10.2004, s. 6). 
               
               
                  
                     (5)
                  
                        Komission päätös 2010/313/EU, annettu 7 päivänä kesäkuuta 2010, luvan antamisesta asetuksen (EY) N:o 669/2009 mukaisten fyysisten tarkastusten tekemiseen hyväksytyissä rehu- ja elintarvikealan toimijoiden tiloissa Kyproksessa (EUVL L 140, 8.6.2010, s. 28).
               
               
                  
                     (6)
                  
                        Komission päätös 2010/458/EU, annettu 18 päivänä elokuuta 2010, luvan antamisesta asetuksen (EY) N:o 669/2009 mukaisten fyysisten tarkastusten tekemiseen hyväksytyissä rehu- ja elintarvikealan toimijoiden tiloissa Maltalla (EUVL L 218, 19.8.2010, s. 26).
               
               
                  
                     (7)
                  
                        Neuvoston direktiivi 2000/29/EY, annettu 8 päivänä toukokuuta 2000, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä (EYVL L 169, 10.7.2000, s. 1).
               
               
                  
                     (8)
                  
                        Komission direktiivi 2004/103/EY, annettu 7 päivänä lokakuuta 2004, neuvoston direktiivin 2000/29/EY liitteessä V olevassa B osassa mainituille kasveille, kasvituotteille ja muille tavaroille tehtävistä tunnistustarkastuksista ja kasvien terveystarkastuksista, jotka voidaan suorittaa muussa kuin siinä paikassa, jonka kautta tuotteet saapuvat yhteisöön, tai kyseisen paikan läheisyydessä, sekä tarkastusvaatimusten määrittelystä (EUVL L 313, 12.10.2004, s. 16). 
               
               
                  
                     (9)
                  
                        Euroopan parlamentin ja neuvoston asetus (EU) 2016/2031, annettu 26 päivänä lokakuuta 2016, kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta (EUVL L 317, 23.11.2016, s. 4).
               
               
                  
                     (10)
                  
                        Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
               
               
                  
                     (11)
                  
                        
                  
                     Komission delegoitu asetus (EU) 2019/1012, annettu 12 päivänä maaliskuuta 2019, Euroopan parlamentin ja neuvoston asetuksen (EU) 2017/625 täydentämisestä poikkeamalla rajatarkastusasemien nimeämistä koskevista säännöistä ja rajatarkastusasemien vähimmäisvaatimuksista
                  
                   (EUVL L 165, 21.6.2019, s. 4).